2008D0855 — SL — 01.07.2013 — 012.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 3. novembra 2008 glede nadzornih ukrepov za zdravje živali v zvezi s klasično prašičjo kugo v nekaterih državah članicah (notificirano pod dokumentarno številko C(2008) 6349) (Besedilo velja za EGP) (2008/855/ES) (UL L 302, 13.11.2008, p.19)

spremenjena z:









▼B

ODLOČBA KOMISIJE

z dne 3. novembra 2008

glede nadzornih ukrepov za zdravje živali v zvezi s klasično prašičjo kugo v nekaterih državah članicah

(notificirano pod dokumentarno številko C(2008) 6349)

(Besedilo velja za EGP)

(2008/855/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Akta o pristopu Bolgarije in Romunije ter zlasti člena 42 Akta, ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga ( 1 ) in zlasti člena 9(4) Direktive, ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi, ( 2 ) in zlasti člena 10(4) Direktive, ob upoštevanju naslednjega: (1) Direktiva Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo ( 3 ) uvaja minimalne ukrepe Skupnosti za nadzor navedene bolezni. Določa ukrepe, ki jih je treba sprejeti ob izbruhu klasične prašičje kuge. Navedeni ukrepi vključujejo načrte držav članic za izkoreninjenje klasične prašičje kuge pri divjih prašičih in njihovo cepljenje v izrednih okoliščinah pod določenimi pogoji. (2) Odločba Komisije 2006/805/ES z dne 24. novembra 2006 glede nadzornih ukrepov za zdravje živali v zvezi s klasično prašičjo kugo v nekaterih državah članicah ( 4 ) je bila sprejeta kot odziv na izbruh klasične prašičje kuge v navedenih državah. Navedena odločba vzpostavlja ukrepe za nadzor bolezni v zvezi s klasično prašičjo kugo na območjih navedenih držav članic, na katerih je pri divjih prašičih prisotna navedena bolezen, da se prepreči širjenje bolezni na druga območja Skupnosti. (3) Navedene države članice morajo sprejeti ustrezne ukrepe, da preprečijo širjenje klasične prašičje kuge. Zato so Komisiji predložile načrte za izkoreninjenje te bolezni in za cepljenje proti njej v izrednih okoliščinah, ki določajo potrebne ukrepe za izkoreninjenje bolezni na območjih, ki so v njihovih načrtih opredeljena kot okužena, in ukrepe za gospodarstva s prašiči na navedenih območjih. (4) Različna epidemiološka stanja v zvezi s klasično prašičjo kugo so zabeležena v državah članicah ali njihovih območjih. Zaradi jasnosti zakonodaje Skupnosti je zato primerno zagotoviti tri različne sezname območij glede na epidemiološko stanje vsakega območja. (5) Ker na splošno velja, da pomenijo premiki živih prašičev z okuženih območij večje tveganje od premikov mesa, mesnih pripravkov in mesnih izdelkov, je treba premike živih prašičev iz zadevnih držav članic prepovedati. (6) Seme, jajčeca in zarodki okuženih živali lahko prispevajo k širjenju virusa klasične prašičje kuge. Da se prepreči širjenje klasične prašičje kuge na druga območja Skupnosti, je primerno prepovedati odpošiljanje semena, jajčec in zarodkov z območij, navedenih v Prilogi k tej odločbi. (7) Primerno je, da so na enem seznamu navedeni države članice in območja, na katerih je epidemiološko stanje klasične prašičje kuge najugodnejše, s čimer se lahko z odstopanjem od splošne prepovedi živi prašiči odpošiljajo na druga omejena območja, za katera veljajo nekateri zaščitni ukrepi. Poleg tega se lahko sveže prašičje meso z gospodarstev na navedenih območjih ter mesni pripravki in mesni izdelki, ki so sestavljeni iz navedenega prašičjega mesa ali ga vsebujejo, odpošiljajo v druge države članice. (8) Nekatera območja, ki jih je prizadela klasična prašičja kuga pri divjih prašičih, so ločena z nacionalnimi mejami in zajemajo sosednji ozemlji dveh držav članic. Določiti je treba tudi ukrepe za nadzor bolezni v zvezi z omejitvami odpošiljanja živih prašičev znotraj prizadetih sosednjih območij, ki se nahajajo v dveh različnih državah članicah. (9) Glede na epidemiološko stanje na nekaterih območjih Madžarske in Slovaške je primerno, da se ta območja uvrstijo na navedeni prvi seznam območij. (10) Na drugi seznam je treba uvrstiti območja, na katerih je epidemiološko stanje pri populaciji merjascev ali na gospodarstvih s prašiči manj ugodno zaradi občasnih izbruhov. S teh območij se lahko razen živih prašičev v druge države članice odpošiljajo sveže prašičje meso z gospodarstev, ki se štejejo kot varna, ter mesni pripravki in mesni izdelki, ki so sestavljeni iz navedenega prašičjega mesa ali ga vsebujejo, ob upoštevanju nekaterih dodatnih zaščitnih ukrepov, ki jih je treba določiti v obstoječi odločbi. (11) Tretji seznam mora vključevati območja, s katerih je na splošno prepovedano odpošiljanje živih prašičev, svežega prašičjega mesa in mesnih izdelkov v druge države članice. Vendar je primerno, da se taki pripravki iz prašičjega mesa in mesni izdelki, ki so sestavljeni iz prašičjega mesa ali ga vsebujejo, lahko pošljejo v druge države članice, če so obdelani tako, da je kakršen koli prisoten virus klasične prašičje kuge uničen. (12) Da se prepreči širjenje klasične prašičje kuge na druga območja Skupnosti, je poleg tega primerno zagotoviti, da za odpošiljanje svežega prašičjega mesa, mesnih pripravkov in mesnih izdelkov, ki so sestavljeni iz prašičjega mesa ali ga vsebujejo, iz držav članic z območji, ki so uvrščena na navedeni tretji seznam, veljajo nekateri pogoji. Zlasti je treba tako prašičje meso ter izdelke in pripravke iz prašičjega mesa označiti s posebnimi oznakami, ki jih ni mogoče zamenjati z oznakami zdravstvene ustreznosti za prašičje meso iz Uredbe (ES) št. 854/2004 Evropskega parlamenta in Sveta z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi ( 5 ), ter identifikacijsko oznako iz Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora ( 6 ). (13) Da se prepreči širjenje klasične prašičje kuge na druga območja Skupnosti, kadar za državo članico velja prepoved odpošiljanja svežega prašičjega mesa, mesnih pripravkov in mesnih izdelkov, ki so sestavljeni iz prašičjega mesa z nekaterih delov njenega ozemlja ali ga vsebujejo, je treba določiti nekatere zahteve, zlasti v zvezi z izdajo spričeval, za odpošiljanje takega mesa, pripravkov in izdelkov z drugih območij ozemlja navedene države, za katere navedena prepoved ne velja. (14) Odločba 2006/805/ES je bila večkrat spremenjena. Zato je primerno razveljaviti navedeno odločbo in jo nadomestiti s predlagano. (15) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali – ob upoštevanju naslednjega: SPREJELA NASLEDNJO ODLOČBO:







Člen 1

Vsebina in področje uporabe

Ta odločba določa nekatere nadzorne ukrepe v zvezi s klasično prašičjo kugo v državah članicah ali njihovih regijah, kot je določeno v Prilogi („zadevne države članice“).

Uporablja se brez poseganja v načrte za izkoreninjenje klasične prašičje kuge in cepljenje proti navedeni bolezni v izrednih okoliščinah, ki jih je odobrila Komisija.

Člen 2

Prepoved odpošiljanja živih prašičev z območij, navedenih v Prilogi, v druge države članice

Zadevne države članice zagotovijo, da s svojega ozemlja v druge države članice odpošiljajo žive prašiče samo, če prašiči prihajajo z:

(a) območij, ki niso navedena v Prilogi, ter

(b) gospodarstva, na katero v 30 dneh neposredno pred odpošiljanjem zadevnih prašičev niso bili vneseni živi prašiči z območij, navedenih v Prilogi.

Člen 3

Odstopanja glede odpošiljanja živih prašičev med državami članicami z območij, navedenih v delu I Priloge

1. Z odstopanjem od člena 2 lahko država članica odpošiljanja dovoli odpošiljanje živih prašičev z gospodarstev znotraj območij, navedenih v delu I Priloge, na gospodarstva ali v klavnice na območju, ki je navedeno v navedenem delu Priloge in je v lasti druge države članice, pod pogojem, da prašiči prihajajo z gospodarstva:

(a) na katero v 30 dneh neposredno pred odpošiljanjem zadevnih prašičev niso bili vneseni živi prašiči;

(b) kjer je uradni veterinar opravil klinični pregled za klasično prašičjo kugo v skladu s postopkoma preverjanja in vzorčenja, določenima v delu A in točkah 1, 2 in 3 dela D poglavja IV Priloge k Odločbi Komisije 2002/106/ES ( 7 ), ter

(c) kjer so bili v sedmih dneh neposredno pred odpošiljanjem v skladu z delom C poglavja VI Priloge k Odločbi 2002/106/ES opravljeni testi verižne reakcije s polimerazo za klasično prašičjo kugo z negativnimi rezultati na vzorcih krvi, ki so bili odvzeti od skupine prašičev, namenjenih za odpošiljanje; najmanjše število prašičev za vzorčenje mora biti zadostno, da se v skupini prašičev, namenjenih za odpošiljanje, omogoči odkrivanje 5-odstotne obolelosti s 95-odstotno stopnjo zaupanja.

Točka (c) se ne uporablja:

(i) za prašiče, ki se odpošiljajo neposredno v klavnice zaradi takojšnjega zakola;

(ii) za prašiče, ki se odpošiljajo na sosednje območje države članice, navedene v delu I Priloge;

(iii) kadar namembna država članica izda predhodno odobritev.

2. Pri odpošiljanju prašičev iz odstavka 1 tega člena zadevne države članice zagotovijo, da zdravstveno spričevalo iz člena 9(a) vsebuje dodatne podatke o datumih kliničnega pregleda ter, če je to ustrezno, o številu vzorčenih živali in rezultatih testa verižne reakcije s polimerazo, kakor je predvideno v odstavku 1 tega člena.

Člen 4

Premiki in prevoz živih prašičev v zadevnih državah članicah

1. Zadevne države članice zagotovijo, da se z gospodarstev, ki se nahajajo na območjih, navedenih v Prilogi, na druga območja na ozemlju iste države članice živi prašiči ne odpošiljajo, razen:

(a) prašiči, ki jih je treba prepeljati neposredno v klavnice zaradi takojšnjega zakola;

(b) z gospodarstev: (i) kjer so bili v skladu s členom 3(1)(b) in (c) opravljeni klinični pregledi in testi verižne reakcije s polimerazo za klasično prašičjo kugo z negativnimi rezultati ali (ii) kjer so bili opravljeni klinični pregledi z negativnimi rezultati in pod pogojem, da pristojni veterinarski organ namembnega kraja izda predhodno odobritev.

2. Zadevne države članice, ki odpošiljajo prašiče z območij, navedenih v delu I Priloge, na območja, navedena v navedenem delu Priloge, zagotovijo, da prevoz prašičev poteka samo po glavnih cestah ali železnicah, brez kakršnih koli postankov vozila, ki prevaža prašiče, brez poseganja v Uredbo Sveta (ES) št. 1/2005 ( 8 ).

Člen 5

Prepoved odpošiljanja pošiljk merjaščevega semena ter jajčec in zarodkov prašičev z območij, navedenih v Prilogi

Zadevne države članice zagotovijo, da s svojega ozemlja v druge države članice ne odpošiljajo nobenih naslednjih pošiljk:

(a) merjaščevega semena, razen če seme izvira od merjascev, ki so v odobrenem osemenjevalnem središču iz člena 3(a) Direktive Sveta 90/429/EGS ( 9 ) in zunaj območij iz Priloge k tej odločbi;

(b) jajčec in zarodkov prašičev, razen če jajčeca in zarodki izvirajo od prašičev, ki so na gospodarstvih zunaj območij iz Priloge.

Člen 6

Odpošiljanje svežega prašičjega mesa ter nekaterih mesnih pripravkov in mesnih izdelkov z območij, navedenih v delu II Priloge

1. Zadevne države članice z območji, navedenimi v delu II Priloge, zagotovijo odpošiljanje svežega prašičjega mesa z gospodarstev na navedenih območjih ter mesnih pripravkov in mesnih izdelkov, ki so sestavljeni iz navedenega prašičjega mesa ali ga vsebujejo, v druge države članice, samo če:

(a) v zadevnem gospodarstvu v preteklih 12 mesecih niso bili zabeleženi nobeni znaki klasične prašičje kuge, gospodarstvo pa se nahaja zunaj okuženega ali ogroženega območja;

(b) so prašiči bivali na gospodarstvu vsaj 90 dni in na gospodarstvo v 30 dneh neposredno pred odpošiljanjem v klavnico niso bili vneseni nobeni živi prašiči;

(c) je pristojni veterinarski organ na gospodarstvu vsaj dvakrat letno opravil pregled, ta organ pa mora: (i) upoštevati smernice iz poglavja III Priloge k Odločbi 2002/106/ES; (ii) opraviti klinični pregled v skladu s postopkoma preverjanja in vzorčenja, določenima v delu A poglavja IV Priloge k Odločbi Komisije 2002/106/ES; (iii) preveriti učinkovito uporabo določb iz druge in četrte do sedme alinee člena 15(2)(b) Direktive 2001/89/ES;

(d) je pred odobritvijo odpošiljanja prašičev v klavnico uradni veterinar opravil klinični pregled za klasično prašičjo kugo v skladu s postopkoma preverjanja in vzorčenja, določenima v točkah 1, 2 in 3 dela D poglavja IV Priloge k Odločbi 2002/106/ES.

2. Kadar pa je gospodarstvo sestavljeno iz dveh ali več ločenih proizvodnih enot, pri čemer so struktura, velikost in razdalja med temi proizvodnimi enotami ter dejavnost, ki se tam izvaja, takšne, da so proizvodne enote popolnoma ločeni objekti za nastanitev, vzdrževanje in krmljenje, lahko pristojni veterinarski organ odobri odpošiljanje svežega prašičjega mesa, mesnih pripravkov in mesnih izdelkov samo iz nekaterih proizvodnih enot, ki izpolnjujejo pogoje iz člena 6(1).

Člen 7

Prepoved odpošiljanja svežega prašičjega mesa ter nekaterih mesnih pripravkov in mesnih izdelkov z območij, navedenih v delu III Priloge

1. Zadevne države članice z območji, navedenimi v delu III Priloge, preprečijo, da se sveže prašičje meso z gospodarstev na območjih, navedenih v delu III Priloge, ter mesni pripravki in mesni izdelki, ki so sestavljeni iz takšnega mesa ali ga vsebujejo, odpošiljajo z navedenih območij v druge države članice.

2. Z odstopanjem od odstavka 1 lahko zadevne države članice z območji, navedenimi v delu III Priloge, dovolijo odpošiljanje svežega prašičjega mesa iz odstavka 1, mesnih pripravkov in mesnih izdelkov, ki so sestavljeni iz takšnega mesa ali ga vsebujejo, v druge države članice, če:

(a) so bili izdelki proizvedeni in obdelani v skladu s členom 4(1) Direktive Sveta 2002/99/ES ( 10 );

(b) imajo izdelki veterinarsko spričevalo v skladu s členom 5 Direktive 2002/99/ES ter

(c) izdelke spremlja ustrezno zdravstveno spričevalo za trgovino znotraj Skupnosti, ki ga določa Uredba Komisije (ES) št. 599/2004 ( 11 ), katere del II se dopolni z naslednjim besedilom: „Izdelek v skladu z Odločbo Komisije 2008/855/ES z dne 3. novembra 2008 glede nadzornih ukrepov za zdravje živali v zvezi s klasično prašičjo kugo v nekaterih državah članicah ( 12 ).

Člen 8

Posebne oznake zdravstvene ustreznosti in zahteve za spričevala za sveže meso, mesne pripravke in mesne izdelke, za katere velja prepoved iz člena 7(1)

Zadevne države članice z območji, navedenimi v delu III Priloge, zagotovijo, da so sveže meso, mesni pripravki in mesni izdelki, za katere velja prepoved iz člena 7(1), označeni s posebno oznako zdravstvene ustreznosti, ki ne sme biti ovalna in je ni mogoče zamenjati z:

— identifikacijsko oznako za mesne pripravke in mesne izdelke, ki so sestavljeni iz prašičjega mesa ali ga vsebujejo, predvideno v oddelku I Priloge II k Uredbi (ES) št. 853/2004, ter

— oznako zdravstvene ustreznosti za sveže prašičje meso iz poglavja III oddelka I Priloge I k Uredbi (ES) št. 854/2004.

▼M12

Člen 8a

Odpošiljanje svežega prašičjega mesa, mesnih pripravkov in mesnih izdelkov, ki so sestavljeni iz ali vsebujejo takšno meso, z območij držav članic iz dela III Priloge v druge države članice

1. Zadevne države članice z območji, navedenimi v delu III Priloge, lahko v druge države članice dovolijo odpošiljanje svežega prašičjega mesa, pridobljenega iz prašičev, ki so bili od rojstva na gospodarstvih zunaj območij, navedenih v delu III Priloge, ter mesnih pripravkov in mesnih izdelkov, ki so sestavljeni iz takšnega mesa ali ga vsebujejo, če se meso, mesni pripravki in mesni izdelki proizvajajo, skladiščijo in predelujejo v obratih, odobrenih v skladu z odstavkom 4.

2. Z odstopanjem od člena 7(1) lahko države članice z območji, navedenimi v delu III Priloge, dovolijo odpošiljanje svežega prašičjega mesa, mesnih pripravkov in mesnih izdelkov, ki so sestavljeni iz takšnega mesa ali ga vsebujejo, v druge države članice, če:

(a) meso izvira iz prašičev, ki so bili na gospodarstvih znotraj območij, navedenih v delu III Priloge, in so bili odobreni v skladu z odstavkom 3;

(b) so bili proizvedeni v klavnicah, razsekovalnicah in obratih za predelavo mesa, ki so odobreni v skladu z odstavkom 4.

3. Pristojni organ države članice odobri gospodarstva za namene odstavka 2(a) samo pod pogojem, da gre za gospodarstva:

(a) ki izvajajo načrt biološke varnosti, odobren s strani pristojnega organa;

(b) ki so sprejela le prašiče z gospodarstev: (i) ki so odobrena v skladu s tem sklepom ali (ii) ki se nahajajo na območjih, ki niso navedena v Prilogi in za katera ne veljajo omejitve za klasično prašičjo kugo v skladu z nacionalno zakonodajo ali zakonodajo Unije v obdobju šestih mesecev pred sprejetjem prašičev. Obdobje pred datumom odobritve gospodarstva v skladu s tem sklepom je vključeno v navedeno šestmesečno obdobje;

(c) ki jih redno na največ tri mesece inšpekcijsko pregleduje pristojni organ; med takimi inšpekcijskimi pregledi mora pristojni organ vsaj: (i) upoštevati smernice iz poglavja III Priloge k Odločbi 2002/106/ES; (ii) opraviti klinično preiskavo v skladu s postopkoma preverjanja in vzorčenja, določenima v delu A poglavja IV Priloge k Odločbi Komisije 2002/106/ES; (iii) preveriti učinkovito uporabo določb iz druge in od četrte do sedme alinee člena 15(2)(b) Direktive 2001/89/ES; (iv) v primeru neskladnosti z navedenimi pogoji takoj začasno umakniti ali ukiniti odobritev;

(d) ki so redno predmet sistema laboratorijskega nadzora, pri čemer so se izvajali laboratorijski testi na živalih za klasično prašičjo kugo z negativnim rezultatom vzorcev, odvzetih v skladu s postopki vzorčenja iz načrta spremljanja klasične prašičje kuge, ki ga je pristojni organ izvajal vsaj šest mesecev pred premikom v klavnico;

(e) ki se nahajajo v središču območja s polmerom vsaj 3 km in kjer so se izvajali laboratorijski testi na živalih za klasično prašičjo kugo z negativnim rezultatom vzorcev, odvzetih v skladu s postopki vzorčenja iz načrta spremljanja klasične prašičje kuge, ki ga pristojni organ izvaja četrtletno;

(f) ki se nahajajo v okrožjih, v katerih: — se izvaja program za nadzor in spremljanje klasične prašičje kuge, ki ga je Komisija odobrila, — sta se pojavnost in razširjenost klasične prašičje kuge pri domačih in divjih prašičih znatno zmanjšali, — ni dokazov o kroženju virusa klasične prašičje kuge pri prašičih v zadnjih 12 mesecih.

4. Pristojni organ države članice odobri samo klavnice, razsekovalnice in obrate za predelavo mesa za namene odstavka 1 in točke (b) odstavka 2, v katerih se proizvodnja, skladiščenje in predelava svežega mesa ter mesnih pripravkov in mesnih izdelkov, ki so sestavljeni iz takšnega mesa ali ga vsebujejo, ter so primerni za odpošiljanje v druge države članice, izvaja ločeno od proizvodnje, skladiščenja in predelave drugih izdelkov, ki so sestavljeni iz ali vsebujejo sveže meso in mesne pripravke, ter mesnih izdelkov, ki so sestavljeni iz ali vsebujejo meso, pridobljeno iz prašičev, ki izvirajo ali prihajajo z gospodarstev, ki se nahajajo na območjih, navedenih v delu III Priloge, razen tistih, ki so bili odobreni v skladu z odstavkom 3.

5. Prašičje meso, mesni pripravki in mesni izdelki iz odstavkov 1 in 2 se označijo kot sledi:

(a) sveže prašičje meso se označi v skladu s poglavjem III oddelka I Priloge I k Uredbi (ES) št. 854/2004;

(b) mesni pripravki in mesni proizvodi se označijo v skladu z oddelkom I Priloge II k Uredbi (ES) št. 853/2004.

6. Države članice, ki uporabljajo določbe odstavka 1 ali odstopanja iz odstavka 2 hranijo posodobljen seznam gospodarstev, klavnic, razsekovalnic in obratov za predelavo mesa, odobrenih v skladu z odstavkoma 3 in 4. Navedeni seznam mora vsebovati vsaj ime, naslov, registrsko številko, vrsto obrata in datum odobritve. Navedeni seznam in kakršne koli dopolnitve se uradno sporočijo Komisiji in drugim državam članicam v 24 urah od odobritve prvega gospodarstva ali obrata ali kakršne koli poznejše spremembe.

▼M5

Člen 8b

Ukrepi v zvezi z živimi divjimi prašiči, svežim mesom, mesnimi pripravki in mesnimi izdelki, ki so sestavljeni iz mesa divjih prašičev ali ga vsebujejo

1. Zadevne države članice z območji iz Priloge zagotovijo, da:

(a) se nobeni živi divji prašiči z območij iz Priloge ne odpošljejo v druge države članice ali na druga območja ozemlja iste države članice;

(b) se nobene pošiljke svežega mesa divjih prašičev, mesnih pripravkov in mesnih izdelkov, ki so sestavljeni iz takšnega mesa ali ga vsebujejo, z območij iz Priloge ne odpošljejo v druge države članice ali na druga območja ozemlja iste države članice.

2. Z odstopanjem od odstavka 1(b) lahko zadevne države članice z območji iz delov I in II Priloge dovolijo odpošiljanje pošiljk svežega mesa divjih prašičev, mesnih pripravkov in mesnih izdelkov, ki so sestavljeni iz takšnega mesa ali ga vsebujejo, z navedenih območij na druga območja, ki niso navedena v Prilogi, pod pogojem, da:

(a) je bil na prašičih opravljen test z negativnimi izvidi na klasično prašičjo kugo v skladu s kakršnimi koli diagnostičnimi postopki, opisanimi v delu A(1), delu B ali delu C poglavja VI Priloge k Odločbi 2002/106/ES;

(b) pristojni organ namembnega kraja izda predhodno odobritev.

▼M12 —————

▼B

Člen 9

Zahteve za zdravstvena spričevala za zadevne države članice

Zadevna država članica zagotovi, da se zdravstveno spričevalo iz:

(a) člena 5(1) Direktive Sveta 64/432/EGS ( 13 ), ki spremlja prašiče, odposlane z njenega ozemlja, dopolni z naslednjim besedilom: „Živali v skladu z Odločbo Komisije 2008/855/ES z dne 3. novembra 2008 glede nadzornih ukrepov za zdravje živali v zvezi s klasično prašičjo kugo v nekaterih državah članicah ( 14 )

(b) člena 6(1) Direktive 90/429/EGS, ki spremlja merjaščevo seme, odposlano z njenega ozemlja, dopolni z naslednjim besedilom: „Seme v skladu z Odločbo Komisije 2008/855/ES z dne 3. novembra 2008 glede nadzornih ukrepov za zdravje živali v zvezi s klasično prašičjo kugo v nekaterih državah članicah ( 15 )

(c) člena 1 Odločbe Komisije 95/483/ES ( 16 ), ki spremlja zarodke in jajčeca prašičev, odposlane z njenega ozemlja, dopolni z naslednjim besedilom: „Zarodki/jajčeca ( 17 ) v skladu z Odločbo Komisije 2008/855/ES z dne 3. novembra 2008 glede nadzornih ukrepov za zdravje živali v zvezi s klasično prašičjo kugo v nekaterih državah članicah ( 18 ).

Člen 10

Zahteve za spričevala za države članice z območji, navedenimi v delu III Priloge

Zadevne države članice z območji, navedenimi v delu III Priloge k tej odločbi, zagotovijo, da sveže prašičje meso z gospodarstev, ki se nahajajo zunaj območij, navedenih v delu III Priloge, mesni pripravki in mesni izdelki, ki so sestavljeni iz takšnega mesa ali ga vsebujejo, za katere ne velja prepoved iz člena 7(1) in ki so odposlani v druge države članice:

(a) imajo veterinarsko spričevalo v skladu s členom 5(1) Direktive 2002/99/ES ter

(b) jih spremlja ustrezno zdravstveno spričevalo za trgovino znotraj Skupnosti, ki ga določa člen 1 Uredbe (ES) št. 599/2004, katere del II se dopolni z naslednjim besedilom: „Sveže prašičje meso, mesni pripravki in mesni izdelki, ki so sestavljeni iz prašičjega mesa ali ga vsebujejo, v skladu z Odločbo Komisije 2008/855/ES z dne 3. novembra 2008 glede nadzornih ukrepov za zdravje živali v zvezi s klasično prašičjo kugo v nekaterih državah članicah ( 19 ).

Člen 11

Zahteve za gospodarstva in prevozna sredstva na območjih, navedenih v Prilogi

Zadevne države članice zagotovijo:

(a) da se na gospodarstvih s prašiči na območjih, navedenih v Prilogi k tej odločbi, uporabljajo določbe iz druge in četrte do sedme alinee člena 15(2)(b) Direktive 2001/89/ES;

(b) da se vozila, ki so bila uporabljena za prevoz prašičev z gospodarstev na območjih, navedenih v Prilogi k tej odločbi, takoj po vsakem prevozu očistijo in razkužijo ter da prevoznik takšno čiščenje in razkuževanje dokaže.

Člen 12

Zahteve po informacijah za zadevne države članice

Zadevne države članice v okviru Stalnega odbora za prehranjevalno verigo in zdravje živali obvestijo Komisijo in države članice o rezultatih nadzora za klasično prašičjo kugo, ki je bil opravljen na območjih, navedenih v Prilogi, kakor je to predvideno v načrtih za izkoreninjenje klasične prašičje kuge ali cepljenje proti navedeni bolezni v izrednih okoliščinah, ki jih je odobrila Komisija in ki so navedeni v drugem odstavku člena 1.

Člen 13

Skladnost

Države članice spremenijo svoje trgovinske ukrepe tako, da jih uskladijo s to odločbo, in sprejete ukrepe takoj objavijo na primeren način. O tem nemudoma obvestijo Komisijo.

Člen 14

Razveljavitev

Odločba 2006/805/ES se razveljavi.

Člen 15

Uporaba

Ta odločba se uporablja do ►M8 31. decembra 2013 ◄ .

Člen 16

Naslovniki

Ta odločba je naslovljena na države članice.









PRILOGA

DEL I

▼M10 —————

▼M7 —————

▼M14 —————

▼M6 —————

▼M15

Hrvaška

Ozemlje županij Karlovac, Sisak-Moslavina, Slavonski Brod-Posavina in Vukovar-Srijem.

▼B

DEL II

Bolgarija

Celotno ozemlje Bolgarije.

▼M13

Latvija

V okrožju Alūksne okraja Pededze in Liepna. V okrožju Rēzekne okraji Puša, Mākoņkalna in Kaunata. V okrožju Daugavpils okraji Dubna, Višķi, Ambeļi, Biķernieki, Maļinova, Naujene, Tabore, Vecsaliena, Saliena, Skrudaliena, Demene in Laucesa. V okrožju Balvi okraji Vīksna, Kubuļi, Balvi, Bērzkalne, Lazduleja, Briežuciems, Vectilža, Tilža, Krišjāņi in Bērzpils. V okrožju Rugāji okraja Rugāji in Lazdukalna. V okrožju Viļaka okraji Žīguri, Vecumi, Kuprava, Susāji, Medņeva in Šķilbēni. V okrožju Baltinava okraj Baltinava. V okrožju Kārsava okraji Salnava, Malnava, Goliševa, Mērdzene in Mežvidi. V okrožju Cibla okraji Pušmucova, Līdumnieki, Cibla, Zvirgzdene in Blonti. V okrožju Ludza okraji Ņukši, Briģi, Isnauda, Nirza, Pilda, Rundēni in Istra. V okrožju Zilupe okraji Zaļesje, Lauderi in Pasiene. V okrožju Dagda okraji Andzeļi, Ezernieki, Šķaune, Svariņi, Bērziņi, Ķepova, Asūne, Dagda, Konstantinova in Andrupene. V okrožju Aglona okraji Kastuļina, Grāveri, Šķeltova in Aglona. V okrožju Krāslava okraji Auleja, Kombuļi, Skaista, Robežnieki, Indra, Piedruja, Kalnieši, Krāslava, Kaplava, Ūdrīši in Izvalta.

▼B

DEL III

▼M3

Romunija

celotno ozemlje Romunije.